નવી દિલ્હી : સમાજવાદી પાર્ટીમાં ચાલી રહેલી આંતરીક લડાઇની વચ્ચે એક એવો ખુલાસો થયો છે કે જે જાણી તમે ચોંકી જશો. સમાજવાદી પક્ષની અંદરની રણનીતિથી જોડાયેલ એક ઇ-મેઇલ લીક થવાના કારણે એવો ખુલાસો થઇ રહ્યો છે કે સમાજવાદી પાર્ટીનો આંતરવિગ્રહ માત્ર ને માત્ર સીએમ અખિલેશની છબીને ચમકાવાનું એક નાટક છે. આ ઇમેઇલ જુલાઇ મહીનાનો છે. આ ખુલાસો અખિલેશના અમેરિકન સલાહકાર સ્ટીવ જાર્ડિંગના ઇ-મેઇલ લીકને કારણે થયો છે. ઇ-મેઇલમાં લખ્યું છે ઉત્તર પ્રદેશમાં અખિલેશ યાદવને વિકાસનો આઇકોન બનાવલા પક્ષમાં આંતરિક લડાઇ દેખાડવી જરૂરી છે.